Predkladacia správa

	Ministerstvo školstva SR na základe uznesenia vlády SR č. 68 zo dňa 26. januára 2005, bod B. 3. prehodnotilo z hľadiska vecného a z hľadiska aktuálnosti uznesenie vlády SR č. 149 z 26. februára 2003, ktoré v bode B. 1. ukladá ministrovi školstva v spolupráci s podpredsedom vlády a ministrom financií na základe schválených kritérií vykonať rozdelenie finančných prostriedkov na dokončovanie stavieb základných škôl realizovaných v rámci bývalej komplexnej bytovej výstavby, určených v štátnom rozpočte v jednotlivých rokoch 2004 – 2006.
	
Po nadobudnutí účinnosti zákona č. 564/2004 Z. z. o rozpočtovom určení výnosu dane z príjmov územnej samosprávy a o zmene a doplnení niektorých zákonov je úloha z bodu              B. 1. uznesenia vlády SR č. 149 z 26. februára 2003 neaktuálna, nakoľko nie je možné zabezpečiť v roku 2005 a v ďalších rokoch rozpočtové krytie na dokončovanie rozostavaných školských stavieb v rámci bývalej komplexnej bytovej výstavby.

Materiál bol predmetom medzirezortného pripomienkového konania, jeho vyhodnotenie je súčasťou materiálu. Predkladaný materiál nemá finančný, ekonomický, environmentálny vplyv na spoločnosť, ani vplyv na zamestnanosť obyvateľstva.